钦定古今图书集成/明伦汇编/氏族典/第427卷 > 《廖用贤尚友录》 > 赵憙
## 钦定古今图书集成/明伦汇编/氏族典/第427卷 > 《廖用贤尚友录》 > 赵憙

按《后汉书赵憙传》：“‘憙字伯阳，南阳宛人。少有节操。更
始即位，舞阴大姓李氏拥城不下，云赵憙信义著名，
愿得降之’。更始乃征憙，除为郎中，行偏将军事，使诣
舞阴，李氏遂降。更始败，憙亡走。时邓奉反，憙素与奉
善，遗书切责之。奉败，帝得憙书，即征憙引见。时江南
道路不通，以憙守简阳侯相，憙单车驰之，简阳诸管”
壁悉降。拜怀令，迁平原太守，擢举义行，铢锄奸恶，百
姓歌之。二十七年，拜太尉。永平元年，封节乡侯。肃宗
即位，进为太傅，录尚书事。建初五年薨，谥正侯。子代
嗣。永元中，坐事下狱病故，子直嗣。直卒，子淑嗣，无子。